Príloha č. 1
Návrh

Zásady,

ktorými sa menia a dopĺňajú Zásady na uplatňovanie niektorých ustanovení zákona Národnej rady Slovenskej republiky č. 180/1995  Z.z. o niektorých opatreniach na usporiadanie vlastníctva k pozemkom

Vláda  Slovenskej republiky  podľa §  18 ods. 3 písm. b)  a  § 19  ods. 1 zákona Národnej  rady Slovenskej republiky č.180/1995 Z. z. o  niektorých  opatreniach  na  usporiadanie   vlastníctva k  pozemkom v znení  neskorších predpisov vydáva tieto zásady:

Čl. I

Zásady na uplatňovanie niektorých ustanovení zákona Národnej rady Slovenskej republiky č. 180/1995  Z.z. o niektorých opatreniach na usporiadanie vlastníctva k pozemkom sa  menia a dopĺňajú takto:

1.	V poznámke pod čiarou k odkazu 9 sa citácia „Vyhláška Ministerstva financií Slovenskej  republiky č. 465/1991 Zb. o cenách stavieb, pozemkov, trvalých porastov, úhradách za zriadenie práva osobného úžívania pozemkov a náhradách za dočasné užívanie pozemkov v znení neskorších predpisov“ nahrádza citáciou „Vyhláška Ministerstva spravodlivosti Slovenskej  republiky č. 492/2004 Z. z. o ustanovení všeobecnej hodnoty majetku.“.											
2.	V čl. VI sa odsek 1 dopĺňa písmenom g), ktoré znie: 
„g)	usporiadania vlastníctva k pozemkom na účely  zabezpečenia uskutočnenia  významnej investície14a) na návrh Ministerstva pôdohospodárstva Slovenskej republiky“.

Poznámka pod čiarou k odkazu 14a znie:
„14a)	Zákon č. 175/1999 Z.z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov.“.

3.	V čl. VI odseku 3 sa za slovo „predpisu“ vkladajú slová „alebo za inú cenu na základe súhlasu vlády Slovenskej republiky“.

Čl. II

Tieto zásady nadobúdajú účinnosť dňom uverejnenia vo Vestníku Ministerstva pôdohospodárstva Slovenskej republiky.